CELEX: 32006R1041
Language: fi
Date: 2006-07-07 00:00:00
Title: Komission asetus (EY) N:o 1041/2006, annettu  7 päivänä heinäkuuta 2006 , Euroopan parlamentin ja neuvoston asetuksen (EY) N:o 999/2001 liitteen III muuttamisesta siltä osin kuin on kyse tarttuvien spongiformisten enkefalopatioiden seurannasta lampaissa   (ETA:n kannalta merkityksellinen teksti)

8.7.2006   
            
            
               FI
            
            
               Euroopan unionin virallinen lehti
            
            
               L 187/10
            
         
      KOMISSION ASETUS (EY) N:o 1041/2006,
   annettu 7 päivänä heinäkuuta 2006,
   Euroopan parlamentin ja neuvoston asetuksen (EY) N:o 999/2001 liitteen III muuttamisesta siltä osin kuin on kyse tarttuvien spongiformisten enkefalopatioiden seurannasta lampaissa
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetun Euroopan parlamentin ja neuvoston asetuksen (EY) N:o 999/2001 (1) ja erityisesti sen 23 artiklan ensimmäisen kohdan,
   sekä katsoo seuraavaa:
   
               (1)
            
            
               Asetuksessa (EY) N:o 999/2001 vahvistetaan lampaiden tarttuvien spongiformisten enkefalopatioiden (TSE) seurantaa koskevat säännöt.
            
         
               (2)
            
            
               Yhteisön TSE-vertailulaboratorion puheenjohdolla toimiva pienmärehtijöiden TSE:itä käsittelevä asiantuntijaryhmä vahvisti 8 päivänä maaliskuuta 2006, että naudan spongiformisen enkefalopatian (BSE) esiintymistä kyseisissä eläimissä ei voida sulkea pois niiden tulosten perusteella, jotka on saatu kahdelta lampaalta Ranskassa ja yhdeltä lampaalta Kyproksessa otettujen aivonäytteiden erottelevan testauksen toisessa vaiheessa. Tarvitaan jatkotestauksia, jotta BSE:n esiintyminen kyseisissä eläimissä voidaan sulkea pois.
            
         
               (3)
            
            
               Euroopan komission aiempi tieteellinen ohjauskomitea antoi huhtikuussa 2002 lausunnon pienmärehtijöistä peräisin olevan aineksen turvallisesta hankinnasta siinä tapauksessa, että BSE:n esiintyminen pienmärehtijöissä on todennäköistä. Euroopan elintarviketurvallisuusviranomaisen (EFSA) biologisia vaaroja käsittelevä tiedelautakunta vahvisti marraskuussa 2003 antamassaan lausunnossa tieteellisen ohjauskomitean lausunnossa esitetyt suositukset eräiden pienmärehtijöistä saatavien tuotteiden turvallisuudesta TSE:iden osalta.
            
         
               (4)
            
            
               Olisi arvioitava Ranskassa ja Kyproksessa esiintyneiden niiden TSE-tapausten merkitys, joissa BSE:n esiintymistä ei voida sulkea pois. Tässä yhteydessä tulokset lampaisiin kohdistettavasta tehostetusta TSE-seurannasta ovat olennaisen tärkeitä. Tieteellisen ohjauskomitean ja EFSAn lausuntojen mukaisesti lampaiden seurantaa tulisi laajentaa yhteisön hävittämisohjelmien parantamiseksi. Kyseiset ohjelmat myös kohottavat kuluttajansuojan tasoa sen lisäksi, että lampaista saatavien tuotteiden turvallinen hankinta on varmistettu muilla voimassa olevilla toimenpiteillä ja erityisesti erikseen määritellyn riskiaineksen poistamista koskevilla asetuksen (EY) N:o 999/2001 säännöksillä.
            
         
               (5)
            
            
               Laajennetun seurannan tulisi perustua tilastollisesti pätevään selvitykseen, jonka avulla määritellään mahdollisimman pikaisesti BSE:n todennäköinen esiintyvyys lampaissa ja parannetaan tietämystä taudin maantieteellisestä jakaumasta.
            
         
               (6)
            
            
               Koska TSE:n esiintyminen on yleistä Kyproksen lammas- ja nautapopulaatioissa, lampaiden laajennettu seuranta voidaan rajoittaa laumoihin, jotka eivät ole saaneet tartuntaa.
            
         
               (7)
            
            
               Lampaiden seurantaohjelmaa olisi tarkasteltava uudelleen sitten, kun tehokasta seurantaa on suoritettu vähintään kuuden kuukauden ajan.
            
         
               (8)
            
            
               Asetusta (EY) N:o 999/2001 olisi sen vuoksi muutettava.
            
         
               (9)
            
            
               Jotta varmistetaan mahdollisimman korkea kuluttajansuojan taso arvioimalla BSE:n mahdollista esiintyvyyttä lampaissa, tällä asetuksella tehtävien muutosten olisi tultava voimaan viipymättä.
            
         
               (10)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 999/2001 liite III tämän asetuksen liitteen mukaisesti.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä heinäkuuta 2006.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 147, 31.5.2001, s. 1. Asetus sellaisena kuin se on viimeksi muutettuna komission asetuksella (EY) N:o 688/2006 (EUVL L 120, 5.5.2006, s. 10).
   
      LIITE
      Korvataan asetuksen (EY) N:o 999/2001 liitteessä III olevan A luvun II osan 2 ja 3 kohta seuraavasti:
      
         ”2.   Ihmisravinnoksi teurastettujen lampaiden ja vuohien seuranta
         a)   Lampaat
         Jäsenvaltioiden on testattava terveinä teurastetut lampaat tämän kohdan taulukossa A vahvistettuja vähimmäisotoksia noudattaen ja 4 kohdassa annettujen näytteenottosääntöjen mukaisesti.
         Taulukko A
         
                     Jäsenvaltio
                  
                  
                     Terveinä teurastettujen lampaiden vähimmäisotos (1)
                     
                  
               
                     Saksa
                  
                  
                     37 500
                  
               
                     Kreikka
                  
                  
                     23 000
                  
               
                     Espanja
                  
                  
                     41 800
                  
               
                     Ranska
                  
                  
                     42 400
                  
               
                     Irlanti
                  
                  
                     40 500
                  
               
                     Italia
                  
                  
                     43 700
                  
               
                     Alankomaat
                  
                  
                     23 300
                  
               
                     Itävalta
                  
                  
                     14 300
                  
               
                     Puola
                  
                  
                     23 300
                  
               
                     Portugali
                  
                  
                     14 300
                  
               
                     Yhdistynyt kuningaskunta
                  
                  
                     44 000
                  
               
                     Muut jäsenvaltiot
                  
                  
                     kaikki
                  
               Taulukossa A luetelluista vähimmäisotoksista poiketen Kypros voi päättää testata ainoastaan vähintään kaksi ihmisravinnoksi teurastettavaksi lähetettyä lammasta kustakin laumasta, jossa ei ole kirjattu TSE-tapauksia.
         b)   Vuohet
         Jäsenvaltioiden on testattava terveinä teurastetut vuohet tämän kohdan taulukossa B vahvistettuja vähimmäisotoskokoja noudattaen ja 4 kohdassa annettujen näytteenottosääntöjen mukaisesti.
         Taulukko B
         
                     Jäsenvaltio
                  
                  
                     Terveinä teurastettujen vuohien vähimmäisotos (2)
                     
                  
               
                     Kreikka
                  
                  
                     20 000
                  
               
                     Espanja
                  
                  
                     125 500
                  
               
                     Ranska
                  
                  
                     93 000
                  
               
                     Italia
                  
                  
                     60 000
                  
               
                     Kypros
                  
                  
                     5 000
                  
               
                     Itävalta
                  
                  
                     5 000
                  
               
                     Muut jäsenvaltiot
                  
                  
                     kaikki
                  
               c)   Jos jäsenvaltiolla on vaikeuksia kerätä riittävästi terveinä teurastettuja lampaita ja vuohia jäsenvaltiolle a ja b kohdassa määrätyn vähimmäisotoksen saavuttamiseksi, se voi korvata enintään 50 % sille määrätystä vähimmäisotoksesta testaamalla yli 18 kuukauden ikäisiä kuolleita lampaita tai vuohia suhteessa yksi yhteen ja 3 kohdassa vahvistetun vähimmäisotoksen lisäksi. Lisäksi jäsenvaltio voi korvata enintään 10 % sille määrätystä vähimmäisotoksesta testaamalla taudin hävittämiskampanjan yhteydessä teurastettuja yli 18 kuukauden ikäisiä lampaita tai vuohia suhteessa yksi yhteen.
         3.   Muusta syystä kuin ihmisravinnoksi teurastettujen lampaiden ja vuohien seuranta
         Jäsenvaltioiden on testattava 4 kohdassa annettujen näytteenottosääntöjen mukaisesti sekä taulukoissa C ja D vahvistettuja vähimmäisotoksia noudattaen kuolleet tai teurastetut lampaat ja vuohet, joita ei kuitenkaan ole teurastettu
         
                     —
                  
                  
                     taudin hävittämiskampanjan yhteydessä, tai
                  
               
                     —
                  
                  
                     ihmisravinnoksi.
                  
               Taulukko C
         
                     Uuhien ja astutettujen uuhikaritsojen populaatio jäsenvaltiossa
                  
                  
                     Kuolleiden lampaiden vähimmäisotos (3)
                     
                  
               
                     > 750 000
                  
                  
                     20 000
                  
               
                     100 000–750 000
                  
                  
                     3 000
                  
               
                     40 000–100 000
                  
                  
                     100 % 1 000 eläimeen saakka
                  
               
                     < 40 000
                  
                  
                     100 % 200 eläimeen saakka
                  
               
            
         Taulukko D
         
                     Jo poikineiden vuohien ja pariutuneiden vuohien populaatio jäsenvaltiossa
                  
                  
                     Kuolleiden vuohien vähimmäisotos (4)
                     
                  
               
                     > 750 000
                  
                  
                     10 000
                  
               
                     250 000–750 000
                  
                  
                     3 000
                  
               
                     40 000–250 000
                  
                  
                     100 % 1 000 eläimeen saakka
                  
               
                     < 40 000
                  
                  
                     100 % 200 eläimeen saakka
                  
               
      
         (1)  Otosten vähimmäiskoot on määritelty siten, että niissä otetaan huomioon terveenä teurastettujen lampaiden määrä ja että tavoitteet on mahdollista saavuttaa. Yli 30 000 eläimen vähimmäisotos mahdollistaa 0,003 prosentin esiintyvyyden havaitsemisen 95 prosentin varmuudella.
      
         (2)  Otosten vähimmäiskoot on määritelty siten, että niissä otetaan huomioon terveinä teurastettujen vuohien lukumäärä ja BSE:n esiintyvyys kussakin jäsenvaltiossa ja että tavoitteet on mahdollista saavuttaa. Yli 60 000 eläimen vähimmäisotos mahdollistaa 0,0017 prosentin esiintyvyyden havaitsemisen 95 prosentin varmuudella.
      
         (3)  Otosten vähimmäiskoot on määritelty siten, että niissä otetaan huomioon lammas- ja vuohipopulaatioiden koko yksittäisissä jäsenvaltioissa ja että tavoitteet on mahdollista saavuttaa.
      
         (4)  Otosten vähimmäiskoot on määritelty siten, että niissä otetaan huomioon lammas- ja vuohipopulaatioiden koko yksittäisissä jäsenvaltioissa ja että tavoitteet on mahdollista saavuttaa.”